Document ID: /roh_data/filtered/fineweb-2-filterrobots_roh.jsonl.gz/27096

Carriera
Andreas Schefer ha fatg in studi d'istorgia, publicistica ed etnologia europeica a l'universitad da Turitg. Dal 1989 al 2006 ha el lavurà en differentas funcziuns directivas dal radio svizzer DRS, tranter auter sco manader da program tar DRS 3. 2007 ha el midà tar in'agentura da communicaziun e dapi 2008 fa el part dal team da consultaziun da la OGS SA Uster e tgira mandats en il sectur communicaziun ed organisaziun. Dal 2007 al 2015 è el stà docent a la Scola auta turitgaisa dals arts, direcziun da studi «cast /medias audiovisualas». Dal 2009 al 2015 è el stà president da la societad da commembers da la SSR Berna Friburg Vallais.
Mandats
Commember dal cussegl d'administraziun dad OGS Beratungsteam AG; commember dal think tank dal departament per politica da medias da l'Associaziun svizra da medias.